
ECAD4009-C: Cylch 1 Dysgwyr, Ysgolion a Chymunedau: ble ydw i'n addysgu?
Rhan 2: Adroddiad adfyfyriol
Roedd para amser mewn ysgol gynradd leol yn fy ngalluogi i weld sut mae ardaloedd gwahanol yn cyfrannu at gymuned yr ysgol. Wrth hyn golygaf fod ffactorau amrywiol yn effeithio elfennau’r ysgol, er enghraifft, difreintedd, adnoddau sydd ar gael, iechyd a lles o’r deiliaid y gymuned ac efallai pa mor amlddiwylliannol yw’r gymuned. Gall y ffactorau yma effeithio plant yr ysgol mewn ffordd weledol os maen nhw eisiau neu orfod dangos hyn neu gall ei effeithio mewn ffordd anweledol os yw’n bodoli yn y tŷ yn unig efallai. Cyn cael unrhyw brofiad mewn ysgol, clywais lawer o bethau am sut y dylwn i addysgu a beth sy’n gywir ac anghywir. Rwyf wedi dysgu o’r profiad pontio bod dim un ffordd gywir i addysgu, ac mae’r cyfle i fi nawr pigo lan strategaethau gwahanol dwi’n hoffi, ei ddefnyddio ac yna troi i mewn i ffurf bersonol, unigryw fi. 
Un o fy nghredoau yw bod plant yn dysgu mewn ffurfiau gwahanol, felly mae angen i athrawon, enwedig y rhai cyfnod sylfaen gan ei fod yn amser hynod o bwysig, deall nid yw’n ymwneud â’r ffordd rwy’n addysgu ond mae’n ymwneud â’r ffordd mae’r plant yn dysgu a dyna yw’r peth hanfodol. Credaf mae’n bwysig i gael a chefnogi ‘llais y disgybl’ gan ei fod yn ystyried anghenion a diddordebau’r plant cyn i ni gynllunio eu haddysg nhw. Credaf mai’r dull yma’n creu dysgwyr annibynnol a chreadigol, chefnogi’r farn yma gan theori Loris Malaguzzi a wnaeth chwarae rôl enfawr mewn creu a datblygiad Reggio Emilia. Mae’r dull hwn yn cynnal lleoliad lle mae “students and teachers have an equal voice in a collaborative learning process” (The Compass School, 2017). Felly, mewn ysgolion sy’n defnyddio’r dull yma, mae’r dysgwyr a’r addysgwyr yn gweithio ochr wrth ochr ac nid yw’r athro’n uwch na nhw, credaf fod hyn yn hybu parch sy’n creu awyrgylch heddychlon i gyd-weithio. 
Tybiaeth oedd gennyf cyn dechrau pontio oedd braidd dim perthynas rhwng yr ysgol, ei staff a’r rhieni. Gan arsylwi ac ymchwilio i bolisïau’r ysgol a’r strategaethau maen nhw’n gwneud er mwyn cynnwys rhieni mewn addysg y plant, sylweddolais ei fod o fudd i’r plant gan ei fod yn gyfle i gyfoethogi eu haddysg nhw. Credaf, ers mynychu pontio, os oes gan y rhieni cyfranogiad cryf mewn addysg eu plant, yna fyddant â’r gallu i helpu efo gwaith cartref, cit penodol sydd angen ac adnoddau arall. Mae Fframwaith Epstein o chwe math o ymhlygiad yn sôn am sut mae’r chwe cham yn helpu, beth gall yr ysgol gwneud, yr heriau a’r canlyniadau y bydd yn cynnwys. Mae hyn ond yn pwysleisio pam a sut mae angen cydweithio efo rhieni a sut fydd o fudd i bawb yng nghymuned yr ysgol.

Gwelais fod fy nhybiaeth a chred uchod wedi cael ei chadarnhau yn fy ysgol pontio gan ddeall bod dynameg pob ysgol yn wahanol, felly beth sy’n gweithio yn yr ysgol honno ddim mewn ysgol arall efallai. Yn fy ysgol pontio, yn y cyfnod sylfaen rwyf wedi sylweddoli eu bod nhw’n gwneud llawer o ddysgu trwy chwarae a trwy gydol hynny cynnal grwpiau ffocws i sicrhau datblygiad y plant. Yn ôl Friedrich Froebel “play is the highest expression of human development in childhood for it alone is the free expression of what is in the child’s soul.” (Dean Park School, 2015). Felly, wrth chwarae mae’r plant yn gallu mynegi ei hunain yn y ffurf buraf ac felly yn gallu datblygu ei sgiliau a’i dychymyg mewn ffordd unigryw. Mae hyn yn cadarnhau beth mae fy ysgol pontio yn cynnal oherwydd mae’n datgan fod dysgu trwy chwarae yn galluogi plant i ddatblygu ei hun yn bersonol, wrth ddysgu o brofiad neu ddull sy’n debyg i dreial a gwall ac yna newid y ffordd maen nhw’n meddwl a gweithredu. 
Credaf fod athrawon heddiw ddim ond yn athrawon, gall disgrifiad o’r swydd nawr cynnwys deintydd, doctor, gweithwyr cymdeithasol, therapydd, ‘confidente’ a llawer mwy yn fy marn i. Sylweddolais fod angen i athrawon nawr dysgu plant i frwsio’u dannedd oherwydd nid yw rhai plant yn cael ei ddysgu’r sgil sylfaenol yma, gall hyn fod o ganlyn i ddifreintedd yr ardal ac felly mae angen i’r athrawon camu mewn fel ffigwr rhiant yn y sefyllfa yma, yn anffodus. Ond, cyn i mi fynychu’r diwrnodau pontio, roeddwn yn meddwl fod athrawon yn addysgu ac yn delio efo sefyllfaoedd sylfaenol, ychwanegol. Golygaf wrth hyn, credaf roedd angen i athrawon delio efo plant sydd wedi cwympo ac yn crio a phethau tebyg ond sylweddolais fod angen i athrawon nawr gwneud lot mwy. Fodd bynnag, mae cyfranogiad rhieni mewn addysg nawr yn fwy poblogaidd sydd efallai yn cyfiawnhau sut a pham mae athrawon yn cymryd ar fwy o gyfrifoldeb. Gall y rhieni a’r athrawon nawr fod yn gweithio gyda’i gilydd i hybu sgiliau’r plant, er enghraifft defnyddio’r un strategaethau i frwsio dannedd neu ddelio efo emosiynau’r plant. Mae cronosystem Bronfenbrenner a datblygwyd yn 1979 yn dangos sut mae’r “immediate and surrounding environment affects the way in which children grow and develop.” (Williams, 2014). Mae pum gwahanol systemau amgylcheddol, mae'r rhain yn cynnwys y ‘Microsystem, Mesosystem, Exosystem, Macrosystem’ ac yna’r ‘Chronosystem’. Mae’r ‘Microsystem’ yn cynnwys rhieni ac ysgol, mae’r system yma’n yw lle mae’r “immediate interactions of the child take place.”(Williams, 2014). Credaf fod hyn yn pwysleisio pa mor agos yw’r ddwy elfen o ysgol a theulu i’r plentyn, felly mae’n gwneud synnwyr ei fod nhw’n croesi ac yn cyd-fynd gyda’i gilydd. Mae felly yn bwysig bod y plant yn gweld perthynas cryf rhwng yr athro a’r rhieni gan ei fod yn gallu tawelu meddwl y plant fod pawb ar yr un tudalen a gallant ymddiried fod pawb yn cydweithio er lles nhw. “How teachers and parents interact with each other throughout a child’s education tends to influence the child’s development.” (Benjamin, 2015). Mae hyn yn herio fy nhybiaeth gan ei fod yn hybu perthnasoedd cryf rhwng yr ysgol a rhieni sydd wedi newid fy marn ar y dull ac rwyf nawr yn deall sut a pham mae’r dull yma’n gweithio a pa mor bwysig yw hi. 
Mae’r profiad yn fy ysgol pontio wedi cadarnhau a herio nifer o dybiaethau a chredoau personol oherwydd doeddwn i ddim wedi gweld y dulliau penodol a strategaethau yn ymarferol. Pan welais y rhain yn yr ysgol ar waith, dechreuais ddeall y gwahaniaeth rhwng theori a’i wneud yn o iawn. 

Gan ystyried a chymharu popeth roeddwn yn credu a thybiais cyn pontio, i bopeth rwyf wedi dysgu ac yn deall nawr, gallaf ddweud fy mod wedi datblygu fel darpar athro ac yn barod i roi pethau ar brawf yn ystod fy mhrofiad addysgu proffesiynol. Targedau byddaf yn rhoi i fy hun i wella fel darpar athro yw creu perthynas cryf gyda rhieni’r disgyblion er mwyn cynnal parch a dealltwriaeth trwy gydol fy amser mewn ysgol a hefyd oherwydd mae galluogi cyfranogiad y rhieni yn helpu cyfoethogi addysg y plant. Credaf fod pecyn croeso yn ffordd dda ac ystyrlon i ddechrau perthynas cryf ac efallai cael a chynnal ymddiriedaeth yn gynnar. Mae’n debyg fod “gofyn i’r teuluoedd lenwi holiaduron ynglŷn â diddordebau a hoff weithgareddau plant a’u diddordebau hwythau.” (Webster-Stratton, 2010). Credaf fod gweithio’n agos efo rhieni yn rhoi cyfleoedd gwell i’r plant.
Byddaf hefyd yn ceisio siapio fy addysgu i fod yn unigryw i bob plentyn. Rwy’n golygu edrych ar eu hanghenion penodol ac yna gweithio ar gryfderau a gwendidau’r unigolyn. Credaf nid yw un strategaeth yn gweithio am bawb felly mae hefyd angen adnabod beth sy’n gweithio i’r plant a sut ac yna defnyddio’r dull penodol hwnnw er mwyn cael y canlyniad gorau posibl. Cynigiwyd llawer o arddulliau dysgu ond “most typically learners are categorised as visual, auditory or kinaesthetic: the VAK model.” (Centre for Educational Neuroscience). Felly, gallwn gymryd y fodel yma a’i ddefnyddio i weld beth sydd orau am y disgybl er datblygiad a lles nhw. 
Credaf fod iechyd meddwl yn rhywbeth enfawr nawr sy’n cael ei siarad amdano a ddim yn cael ei chymryd yn ganiataol sy’n beth anhygoel ac felly targed i mi fyddai sicrhau fod pawb yn fy nosbarth, a phawb yn yr ysgol ddim yn dioddef mewn distawrwydd ac yn ymddiried ynof ddigon i siarad am eu hemosiynau er mwyn i ni ddelio a’r sefyllfa’n gywir a gyda’n gilydd. 

